**Ministru kabineta noteikumu projektu**

**par mācību gada garumu un valsts pārbaudes darbu norisi 2019./2020. mācību gadā sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Atbilstoši Ministru kabineta 2009. gada 15. decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1punktā noteiktajam anotācijas kopsavilkumu nav nepieciešams aizpildīt. |

|  |
| --- |
| **I Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekti “Grozījumi Ministru kabineta 2018. gada 11. decembra noteikumos Nr. 777 “Noteikumi par 2019./2020. mācību gada un mācību semestru sākuma un beigu laiku un brīvdienu laiku””, “Grozījumi Ministru kabineta 2010. gada 6. aprīļa noteikumos Nr. 335 "Noteikumi par centralizēto eksāmenu saturu un norises kārtību” un “Grozījums Ministru kabineta 2013. gada 17. decembra noteikumos Nr. 1510 "Valsts pārbaudījumu norises kārtība”” (turpmāk kopā arī – projekti) izstrādāts, pamatojoties uz:1) Izglītības likuma 9. panta trešo daļu un 14. panta 33. punktu un Vispārējās izglītības likuma 4. panta 12. punktu (Grozījums Ministru kabineta 2013. gada 17. decembra noteikumos Nr. 1510 "Valsts pārbaudījumu norises kārtība”); 2) Augstskolu likuma 46. panta trešo daļu, Izglītības likuma 9. panta trešo daļu, 14. panta 33. punktu un Vispārējās izglītības likuma 4. panta 12. punktu (Grozījumi Ministru kabineta 2010. gada 6. aprīļa noteikumos Nr. 335 "Noteikumi par centralizēto eksāmenu saturu un norises kārtību). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd ir spēkā Ministru kabineta 2018. gada 11. decembra noteikumi Nr. 777 “Noteikumi par 2019./2020. mācību gada un mācību semestru sākuma un beigu laiku un brīvdienu laiku”, kuru 4. punkts paredz, ka 9. klases izglītojamiem mācības beidzas 2020. gada 15. maijā, bet mācību gads beidzas 2020. gada 12. jūnijā, savukārt 5. punkts paredz, ka 12. klases izglītojamiem mācības beidzas 2020. gada 15. maijā, bet mācību gads beidzas 2020. gada 19. jūnijā.Saeimas Izglītības, kultūras un zinātnes komisijas 2020. gada 5. maija sēdē pirms likumprojekta “Grozījumi Vispārējās izglītības likumā” (Nr. 407/Lp13) 3. lasījuma tika atbalstīti Izglītības un zinātnes ministrijas sagatavotie priekšlikumi par Vispārējās izglītības likuma pārejas noteikumu papildināšanu ar diviem pārejas punktiem, paredzot, ka 2019./2020. mācību gads 12. klases izglītojamiem ilgst līdz 2020. gada 7. jūlijam, kā arī paredzot to, ka 2019./2020. mācību gadā valsts pārbaudes darbi par vispārējās pamatizglītības ieguvi nenotiek, izņemot centralizēto eksāmenu latviešu valodā mazākumtautību izglītības programmās izglītojamiem, kuri šo eksāmenu vēlas kārtot. Vienlaikus minētajā sēdē priekšlikumi ir papildināti, nosakot, ka izglītojamajiem par vispārējās pamatizglītības ieguvi 2019./2020. mācību gadā tiek izsniegta apliecība par vispārējo pamatizglītību un sekmju izraksts. Izrietoši Ministru kabinets 2020. gada 30. aprīļa sēdē atbalstīja noteikumu projektu “Grozījums Ministru kabineta 2019. gada 30. aprīļa noteikumos Nr. 183 “Noteikumi par valsts pārbaudes darbu norises laiku 2019./2020. mācību gadā””, paredzot, ka 2019./2020. mācību gadā valsts pārbaudes darbi, beidzot 9. klasi, nenotiek, izņemot centralizēto eksāmenu latviešu valodā mazākumtautību pamatizglītības programmā. Šo eksāmenu izglītojamais varēs kārtot, ja to vēlēsies. Šāds izņēmums – centralizētā eksāmena latviešu valodā rīkošana mazākumtautību pamatizglītības programmā – ir noteikts, ievērojot Ministru kabineta 2009. gada 7. jūlija noteikumos Nr. 733 “Noteikumi par valsts valodas zināšanu apjomu, valsts valodas prasmes pārbaudes kārtību un valsts nodevu par valsts valodas prasmes pārbaudi” noteikto, ka valsts valodas prasmes pārbaudi nekārto personas, kuras apguvušas akreditētu mazākumtautību izglītības programmu un kārtojušas centralizēto eksāmenu latviešu valodā (mazākumtautību izglītības programmās 9.klasei) vai centralizēto eksāmenu latviešu valodā 12.klasei, ko apliecina pamatizglītības vai vispārējās vidējās izglītības sertifikāts. Tādējādi izglītojamie, kuri izvēlēsies kārtot centralizēto eksāmenu latviešu valodā mazākumtautību pamatizglītības programmā, varēs nekārtot valsts valodas pārbaudījumu, kas nepieciešams, lai apliecinātu nepieciešamās valsts valodas prasmes, piemēram, profesionālo un amata pienākumu veikšanai. Ņemot vērā, minēto 9.klašu izglītojamiem turpinās mācību process. Valsts pārbaudes darbi, beidzot 12. klasi, netiek atcelti. Taču, tā kā 2019./2020. mācību gadā nav iespējams ievērot Vispārējās izglītības likuma 46. panta 2. punktā noteikto mācību gada ilgumu 12. klasei (38 nedēļas), projekts, izrietoši no likumprojekta “Grozījumi Vispārējās izglītības likumā” (Nr. 407/Lp13), paredz pagarināt mācību gada ilgumu 12. klasei par 10 darbdienām.Ņemot vērā visu iepriekš minēto, projekts paredz, ka 9. klases izglītojamiem mācības beidzas 2020. gada 29. maijā, jo mācību process netiek pārtraukts, bet 12. klases izglītojamiem mācību gads beidzas 2020. gada 7. jūlijā, un 12. klašu izglītojamiem otrais semestris beidzas 2020. gada 7. jūlijā.  Gan iepriekš minētajā Ministru kabineta noteikumu projektā “Grozījums Ministru kabineta 2019. gada 30. aprīļa noteikumos Nr. 183 “Noteikumi par valsts pārbaudes darbu norises laiku 2019./2020. mācību gadā””, gan šajā projektā ir ietvertas normas, kas paredz, ka grozījumi stāsies spēkā vienlaikus ar attiecīgiem grozījumiem Vispārējās izglītības likumā, kas paredz valsts pārbaudes darbu par vispārējās pamatizglītības ieguvi atcelšanu un 2019./2020. mācību gada 12. klasei pagarinājumu Projekti “Grozījumi Ministru kabineta 2010. gada 6. aprīļa noteikumos Nr. 335 "Noteikumi par centralizēto eksāmenu saturu un norises kārtību” un “Grozījums Ministru kabineta 2013. gada 17. decembra noteikumos Nr. 1510 "Valsts pārbaudījumu norises kārtība”” paredz, ka darbības, kas saistītas ar sagatavošanos 2019./2020. mācību gada valsts pārbaudes darbu norisei un netika veiktas 2020. gadā Latvijā izsludinātās ārkārtējās situācijas laikā saistībā ar Covid-19 izplatību, attiecīgās amatpersonas veic nekavējoties, bet ne vēlāk kā divas nedēļas līdz attiecīgā eksāmena norises dienai – attiecībā uz centralizētajiem eksāmeniem – vai ne vēlāk kā līdz 2020. gada 15. maijam – attiecībā uz pārējiem eksāmeniem.Ministru kabineta 2010. gada 6. aprīļa noteikumi Nr. 335 "Noteikumi par centralizēto eksāmenu saturu un norises kārtību” nosaka, ka eksāmena novērotājs ir pedagogs no citas izglītības iestādes, augstskolas mācībspēks vai pašvaldības atbildīgā amatpersona, kura uzrauga eksāmena norisi. Lai varētu paplašināt personu loku, kas var būt novērotājs eksāmenā, Ministru kabineta noteikumu projekts “Grozījumi Ministru kabineta 2010. gada 6. aprīļa noteikumos Nr. 335 “Noteikumi par centralizēto eksāmenu saturu un norises kārtību” paredz noteikt, ka par novērotāju var būt arī persona, ar kuru pašvaldība ir noslēgusi attiecīgu līgumu. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts izglītības satura centrs (turpmāk – Centrs) un Izglītības un zinātnes ministrija. |
| 4. | Cita informācija | Nav. |

|  |
| --- |
| **II Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītības iestādes, kas īsteno vispārējās pamatizglītības programmas un vispārējās vidējās izglītības programmas (714), šo izglītības iestāžu pedagogi un dibinātāji, 9. un 12.  klašu un profesionālās izglītības iestāžu izglītojamie (45800), izglītojamo vecāki. Augstākās izglītības iestādes – 4, pašvaldības izglītības speciālisti vai izglītības pārvaldes iestādes – 109, centra darbinieki, kas iesaistīti valsts pārbaudes darbu nodrošināšanā. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projektu tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums  | Projekti šo jomu neskar. |
| 4. | Atbilstības izmaksu monetārs novērtējums | Projekti šo jomu neskar. |
| 5. | Cita informācija. | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekti šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Saeimas Izglītības, kultūras un zinātnes komisijas 2020. gada 5. maija sēdē pirms likumprojekta “Grozījumi Vispārējās izglītības likumā” (Nr. 407/Lp13) 3. lasījuma tika atbalstīti Izglītības un zinātnes ministrijas sagatavotie priekšlikumi par Vispārējās izglītības likuma pārejas noteikumu papildināšanu ar diviem pārejas punktiem, paredzot, ka 2019./2020. mācību gads 12. klases izglītojamiem ilgst līdz 2020. gada 7. jūlijam, kā arī paredzot to, ka 2019./2020. mācību gadā valsts pārbaudes darbi par vispārējās pamatizglītības ieguvi nenotiek, izņemot centralizēto eksāmenu latviešu valodā mazākumtautību izglītības programmās izglītojamiem, kuri šo eksāmenu vēlas kārtot. Sēdē priekšlikumi ir papildināti, nosakot, ka izglītojamajiem par vispārējās pamatizglītības ieguvi 2019./2020. mācību gadā tiek izsniegta apliecība par vispārējo pamatizglītību un sekmju izraksts. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekti šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekti šo jomu neskar |

|  |
| --- |
| **VII Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Centrs, izglītības iestādes – 714, kuras īsteno vispārējās vidējās izglītības programmas, profesionālās vidējās izglītības un arodizglītības programmas, pašvaldības izglītības speciālisti vai izglītības pārvaldes iestādes – 109, augstākās izglītības iestādes – 4, ar kurām centrs ir noslēdzis līgumu par valsts pārbaudījumu norises organizēšanu. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde nepaplašina un nesašaurina iesaistīto institūciju funkcijas.Projekta izpilde tiks nodrošināta esošo institūciju ietvaros. |
| 3. | Cita informācija. | Nav. |

Izglītības un zinātnes ministre I.Šuplinska

Vizē: Valsts sekretāre L.Lejiņa

Mergupe-Kutraite 67047817

dzintra.mergupe-kutraite@izm.gov.lv

Špūle 60001606

kaspars.spule@visc.gov.lv